قالاتاسارای‌ین اسپور توتو سوپر لیگنین سون هفته اویونوندا گؤزتپه‌نی‌ دبلاسمانیندا 1-0 مغلوب ائده‌رک، 2017-2018 مؤوسومونون شامپیونو اولدو.
گالاتاسارای، گومیس‌ین قولو اویونو 1-0 قازاندی و 75 امتیازلا لیگی ذیروه‌ده بیتیردی.
بؤیله‌جه‌ ساری-قیرمیزی‌لی تیم، بوتؤولوکده 21-جی شامپیونلوغا چاتیب.
29  دفعه پارچا‌لاری هاوالان‌دیران گومیس، هم قول کرا‌لی اولدو، هم ده سوپر لیگده بیر مؤوسومده ان چوخ قول ووران اجنبی اویونچو آدینی الینه کئچیردی.
قالاتاسارایین تکنیک دیرکتورو فاتح ترمین ده، ساری - قیرمیزیلی تیمین باشیندا 7نجی شامپیونلوغونا چاتیب.
قالاتاسارای بو شامپیوناوق ایله گلن ایل شامپیون‌لار لیگی قروپ‌لارینا بیرباشا قاتیلماغا حاق قازاندی.
اویونون آردین‌دان ژورنالیست‌لرین سوال‌لارینی جوابلان‌دیران قالاتاسارای ایدمان کلوبونون باشقانی مصطفی چنگیز، الده ائدیلن 21-جی شامپیونلوغو بوتون عالمه و طرفدارلارا هدیه ائتدیگینی سؤیله‌دی.
شامپیون سئوینجی، ایزمیردن اؤلکه‌نین دؤرد بیر یانینا یاییلدی.
اویونون سون فیشقاسی‌نین آردین‌دان کوچه‌یه تؤکولن ساری قیرمیزیلی طرفدارلار، شامپیونلوغو دویاسییا قوتلادیلار.
قالاتاسارایین اوغورونو طرفدارلاری قوتلادی.
قارشیلاشمانین اویناندیغی ایزمیردن ایستانبولا دؤنرکن فلوریا متین اوکتای تاسیس‌لرینه گئدن ساری-کیرمیزیلی کاروانی طرفدارلار، یولدا قارشیلاییب.
طرفدارلار، مشعل‌لر یاندیرا‌راق، تظاهرات و مارش‌لارلا اویونچولار و تکنیک هیاته محبت تاماشا‌لاریندا اولوب.
قالاتاسارایین تکنیک دیرکتورو فاتح ترمین، آکتورلارلا بیرلیکده فلورا متین اوکتای تاسیس‌لری‌نین ائیوانین‌دان طرفدارلاری‌ سلاملادی.
قوتلامالار تخمینن بیر ساعت داوام ائتدی.
جمهور باشقانی رجب طیب اردوغان، لیگ شامپیونو قالاتاسارایین تکنیک دیرکتورو فاتح ترم ایله کلوب رهبری مصطفی چنگیزی تلفونلا آرایا‌راق تبریک ائدیب، اوغورلاری‌نین داوامینی آرزولاییب.
باش ناظیر بینا‌لی ییل‌دیریم، گنج‌لر و ایدمان ناظیری عثمان آشکین باک، جمهوریت خالق پارتیسی‌نین باشقانی کمال کیلیچدار اوغلو، خاریجی ایشلر ناظیری مولود چاووش اوغلو و تورکیه فوتبال فدراسیونو دا،ایسپور توتو سوپر لیگده شامپیون اولان قالاتاسارایی تبریک ائدیب.
بو آرادا فنرباخچا 72 امتیاز ایله لیگی ایکینجی سیرادا تاماملادی.
شامپیون‌لار لیگینه گئتمه‌یه حاق قازانان ساری گؤی‌لر، 2 اؤن سئچمه اوینایا‌جاق.
72  امتیازا چاتان آنجاق ایکی‌لی اویونلارین فرقی فنرباخچانین گئری‌سینده اولدوغو اوچون لیگی 3ونجو سیرادا تاماملایان باشاکشهیر، اوئفا آوروپا لیگینه قاتیلما حاقی الده ائدیب.
مئدیپول باشاکشهیر، اوئفا آوروپا لیگی قروپ‌لارینا، 2 اؤن سئچمیی کئچدیک‌دن سونرا گیره.
لیگ 4ونجو سیرادا بیتیرن بشیکتاش دا، اوئفا آوروپا لیگینه قاتیلماغا حاق قازاندی.
قارا آغلار، اوئفا آوروپا لیگینده قروپ‌لارا قالماق اوچون 3 اؤن سئچمه اوینایا‌جاق.
